kaerle etc doen te wetene allen iegewoirdich ende toecomende dat
wy ontfaen hebben die oidtmoedige supplicatie van romment
raes arm scamel jonck man oudt xxviij jaeren oft daer omtrent woenende
onder barlaer in onsen lande van brabant inhouidende hoe dat hy suppliant
opten tweeden dach van hoymaent xvc xl des nu geleden is drie
jaeren hem gevonden heeft met eenen jan baten ten huyse ende herberge
van jan vercammen alias aerts tot barlaer voirs. om t samen te drincken
alwaer onder dandere woerden hy jan baten den selven suppliant tot
twee reysen op seyde zekeren peys die zy tanderen tyde gemaict
hadden van zekeren geschil tusschen hen daer te voeren gebeurt
nu eest dat corts daer naer de voirs. jan baten zyn tweede
oft derder gegaen es naer tkerchoff dair henlieden stocken
stonden bringende die ter voirn. herberge zeggende wederom
totten suppliant rombout ick en soude geenen peys met welcke
woirden hy suppliant hem buyten huys vertrack doen seyde een
matheeus vercammen totten selven rombout : meenede den suppliant
en salder alleen nyet syn mitswelcken hy matheeus wierp
eenen steen ende t selve gebeurt synde es hy suppliant wederom
in huys getreden uuyt treckende zynen deghen ende smeet
dairmede in een taefele waer naer hy suppliant uuyten huyse
gestooten wert ende es den voirs. jan baten zyn tweede oft
derder oick uuyten selven huyse gegaen hebbende vele steenen
om hem suppliant te worpene ende quamen den selven zoe bydat hy naer
hem stack ende keerden wederom deur rrn porte ten huyswaerts
ende liep oick de suppliant ter voirster duer waerts doen hy jan
baten wesende int huys stont ende crieerde van binnen opten
suppliant werpende naer hem duer de venstere met steenen ende
ondertusschen zoe wert hy suppliant geleyt by een meysen tot inden
vaerwech dair hy gehouden was maer ontghinck t selve meysen
ende siende dat de duer oepen ghynck dair zyne vianden$$ waeren
verhit van bloede ombedacht van zyn selven ende wesende mits zyn
jonckheyt scampige woirdden vande voirs. jan baten ende ontsprekelyck
gramscap als eenen uuytsiinich mensch ende sonder redene oft
verstant gebruyckende liep derwaerts met eender picke stekene
alsoe die duer oepen ghinck ende heeft den selven jan vercammen
zynen weert by crancke fortinne geraect inden buyck onwetens
ende onverhuts ende de steke ontfaen zynde seyde de voern.
jan wie steect my daer wairop hy suppliant antwoirde seggende
ic hannen aerts raeck ick u dair doet es my leet ende hy
suppliant hem maecte aen tloopen van welcker steke de selve
wylen jan vercammen den derden dach daer nae deser werelt
overleden es begheerende nochtans voir zyn afflivicheyt in zyn
sieckbedde aen zyn vrienden hieraff nemmermeer wraecke
op hem suppliant te doene ondertusschen es de voirs. jan baten
teghen$$ wyen hy suppliant geschil hadde den selven overleden
comen bezoucken die hem seyde gaet van my want om uwen
wille hebbe ick dit gecregen ter cause van welcken feyte
hy suppliant vresende rigeur van justicie nyet vryelyck en dierf
hanteren onse landen ende heerlicheden al eest dat hy noch
wesende een jonck geselle ende een arm cleermaker van zynen
ambachte andersins es altoos geweest van goeden ende eerlycken
regimente$$ sonder oynt yemanden mesdaen te hebbene ende oick dat
hy peys heeft met partie geinterresseerde ten zy dat onse
gracie hem hierop verleent worde alsoe hy seyt ons dairomme
oidtmoedelyck biddende. soe eest dat wy de sake voirs.
over gemerckt ende hier op gehadt dadvis van meyer ende
scepenen van onsen voirs. dorpe van barlaer den voirgenoemden suppliant
geneycht wesende tot zynen beden ende supplicatie sunderlinge in
faveur van ons blyde wedercompste in onsen landen van
herwaerts on$$ hebben inden gevalle als boven geremitteert quytgescolden
ende vergeven remitteren scelden quyte ende vergeven uuyt onsen sunderlinger
gracien by desen tfeyt ende dootslach boven vercleert mitsgaders oick
alle peningen ende amende corporelle ende criminelle dair inne hy
hem overmits ende uuyt saken van tgene den voirs. in$$ tegens ons
onse hoocheyt ende justicie eenichssins mach hebben ontgaen ende
hebben hem dyen aengaende gerestitueert ende gestelt restitueren ende
stellen by desen tot zynen goede fame ende name in ons lande en
heerlich hertogdome van barbant ende allen anderen onsen landen ende heerlichheden
et$$ tot zynen ongeconfisqueerden goeden indien hy eenige heeft gelyck hy
was voer den voirs. dootslach imponerende hierop een eeuwich
zwygen ende silence onsen procureur generael ende allen anderen onsen
rechteren justicieren ende officieren ons voirs. lants van brabant
wie zy syn satisfactie nochtans yerst ende alvoeren gedaen der
partien geinterressert soe verre die noch nyet gedaen en waere civilyck
alleenlyck behoudelyck nochtans dat de voirn. suppliant gehouden
sal syn tselve feyt tegen ons te beteren civilyck naeder gelegentheyt
der mesdaet faculteyt van zynen goeden ende onsen ordinantie
daerop gemaict ende oick te betalen die redelycke
costen van justicien indien eenige dairom gedaen ende
naer gevolght zyn ter taxatien ende arbiterscepe van onsen
lieven ende getrouwen den cancellier ende luyden van onsen rade
in brabant die wy dairtoe committeren ontbieden dairom
ende bevelen den selven van onsen rade in brabant dat
voir hen geroepen die ghene die dairom behoiren sullen
geroepen te zyne zy procederen wel ende deuchdelyck
totter verificatie ende interinemente van desen iegenwoirdigen
brieve welck interinement de selve suppliant schuldich sal
syn te versuecken in onsen voirs. rade binnen eenen halfven
jaer naestcommende op de pene te verbeuren deffect
van desen ende dat gedaen ende de voirs. amende
civile ende costen van justicien getaxeert ende betaelt
zynde alst behoirt van welcker amende onsen ontfangere
vanden exploicten van onsen voirs. rade of andere
onse officier dient behoiren sal gehouden wert ontfanck
te maken rekeninge bewys ende reliqua te doene
tot onsen proffyte metten anderen penningen van zynen
ontfange zy onse drossaet van brabant meyer van
barlaer ende alle andere onse ende ons vassallen
oft smaelre heeren rechteren justicieren ende officieren
ons voirs. lants van brabant ende van overmaze
hoedanige die syn oft wesen mogen tegewoirdich
ende toecommende huere stedehouderen ende elcken van hen
soe hem dat toebehoiren ende aengaen mach den voirs.
suppliant van deser onser tegenwoirdige gracieen remissien
ende quytsceldingen inder manieren voirs. peyselyck
volcommelyck ende tot eeuwigen dagen doen en de laten
genyeten ende gebruycken sonder hem te doene noch te
laten geschien nu noch in toecomende tyde in lyve noch
in goede , eenich hinder letsel oft moeyenisse ter contrarien
maer indien zyn lyff oft eenige van zynen ongeconfisqueerden
goeden waeren dairomme gevangen becommert oft gearresteert
dat zy die terstont stellen oft doen stellen tot volcommen slakinge
ende delivrancie want ons alsoe gelieft ende ten eynde
dat dit goet vast ende gestadich blyve tot eeuwigen
dagen zoe hebben wy onsen zegel hier aen doen hangen
behoudelyck in anderen zaken ons recht ende eenyegelyck
dessyns in allen. gegeven in ons stadt van bruessele
inde maent van december int jaer ons heeren duysent
vyff hondert ende dryenveertich van onsen keyserrycken
txxiiij ende van onsen rycken van castillien ende
anderen txxviije. aldus gescreven opte plycke
byden keyser in zynen rade ende onderteekent
de zoete. visa recepta
gecolloconeert ende bevonden accorderende
met zynen originale
gecollacioneert ende bevonden accorderende
met zynen originale
n facuwez